en en hu hu hu hu hu hu az nl id ms ca hbs_lat da de et en es fr de hbs_lat it hu lv lt hu nl nb uz es pl pt pt ro sq sk sl fi sv vi tr el bg kk en ru ru fy he ar fa ur bn hi gu ta mr pa ta te ml th zh zh zh ja ko hu hu hu hu hu ml hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu en hu hu en hu hu hu hu hu hu hu en hu hu hu zh en es hu es es cs en hu
azərbaycanAfrikaansBahasa IndonesiaMelayucatalàčeštinadanskDeutscheestiEnglishespañolfrançaisGaeilgehrvatskiitalianoKiswahililatviešulietuviųmagyarNederlandsnorsk bokmålo‘zbekFilipinopolskiPortuguês (Brasil)Português (Portugal)românăshqipslovenčinaslovenščinasuomisvenskaTiếng ViệtTürkçeEλλnvιkάбълrapckиқaзaқ TiлiMakeдoHckиpycckийcpпckиykpaïHcbkaעבריתالعربيةفارسیاردوবাংলাहिन्दीગુજરાતીಕನ್ನಡमराठीਪੰਜਾਬੀதமிழ்తెలుగుമലയാളംไทย简体中文繁體中文(台灣)繁體中文(香港)日本語한국어
Utolsó módosítás dátuma: 2021. január 4. (archivált verziók)
Ha Ön az Európai Régióban él, akkor a WhatsApp Ireland Limited a jelen Szolgáltatási feltételek és Adatvédelmi szabályzat szerint biztosítja Önnek a szolgáltatásunkat.
Ha Ön az Európai Régión kívül él, akkor a WhatsApp LLC („WhatsApp", „miénk", „mi", „minket", „nekünk") a jelen Szolgáltatási feltételek és Adatvédelmi szabályzat szerint biztosítja Önnek a szolgáltatásunkat.
Adatvédelmi szabályzatunk („Adatvédelmi szabályzat”) ismerteti az adatkezelési gyakorlatunkat, ideértve a Szolgáltatásaink támogatása céljából általunk kezelt információkat is.
Adatvédelmi szabályzatunkban például kitérünk arra, hogy milyen adatokat gyűjtünk, és ez hogyan érinti Önt. Elmagyarázzuk azt is, milyen lépéseket teszünk az Ön személyes adatainak védelme érdekében – például hogyan fejlesztjük úgy a Szolgáltatásainkat, hogy a kézbesített üzeneteket mi ne tároljuk, és szabályozhatóvá tegyük az Ön számára, hogy kivel kommunikál Szolgáltatásaink segítségével.
Mi a Facebook-vállalatok egyike vagyunk. A jelen Adatvédelmi szabályzatban alább további információt is talál arról, miként osztunk meg adatokat a vállalatcsaládon belül.
Ellenkező értelmű rendelkezés hiányában jelen Adatvédelmi irányelvek vonatkoznak valamennyi Szolgáltatásunkra.
Kérjük, olvassa el a WhatsApp Szolgáltatási feltételeit („Feltételek”) is, amelyek ismertetik a Szolgáltatásaink általunk való nyújtásának és Ön által való használatának feltételeit.
A WhatsAppnak fogadnia vagy gyűjtenie kell bizonyos információkat Szolgáltatásaink üzemeltetéséhez, nyújtásához, fejlesztéséhez, megértéséhez, testreszabásához, támogatásához és értékesítéséhez, ideértve azt is, amikor Ön telepíti, eléri vagy igénybe veszi Szolgáltatásainkat.
Az általunk fogadott és gyűjtött információk típusa függ attól, hogy Ön miként használja a Szolgáltatásainkat. Bizonyos információkra szükségünk van a Szolgáltatásaink biztosításához, ezek nélkül nem tudjuk Önnek elérhetővé tenni a Szolgáltatásainkat. A Szolgáltatásaink használatához szükséges fiók létrehozásához például meg kell adnia a mobiltelefonszámát.
Szolgáltatásaink olyan további választható funkciókat is tartalmaznak, amelyek biztosításához további információkat is gyűjtenünk kell, ha Ön használja őket. Az ilyen információgyűjtésről megfelelően értesíteni fogjuk az adott esetekben. Ha úgy dönt, hogy nem kívánja megadni a funkció használatához szükséges információkat, nem fogja tudni használni az adott funkciót. Például nem oszthatja meg a helyadatait a kontaktjaival, ha nem engedélyezi számunka a helyadatai gyűjtését a készülékén. Az engedélyek a Beállítások területen kezelhetők Android és iOS rendszerű készülékeken is.
Az Ön által megadott információk
Az Ön fiókadatai. WhatsApp-fiók létrehozásához Önnek a mobiltelefonszámát és néhány más alapvető információt (ideértve a választott profilnevét) kell megadnia. Ha nem adja meg ezeket az információkat, nem tud majd a Szolgáltatásaink használatához szükséges fiókot regisztrálni. Egyéb információkat is megadhat a fiókjában, például profilképet és „Névjegy” információkat.
Az Ön üzenetei. A hagyományos Szolgáltatás keretében mi nem őrizzük meg az üzeneteit. Az üzeneteit a készüléke tárolja, a szervereinken általában nem őrizzük meg őket. Kézbesítésük után az üzenetei törlődnek a szervereinkről. A következő esetekben őrizhetjük meg az üzeneteit a kézbesítési folyamatuk részeként:
Kézbesítetlen üzenetek. Ha egy üzenetet nem lehet azonnal kézbesíteni (például mert a címzett offline van), titkosítva megőrizhetjük azt a szervereinken legfeljebb 30 napig, miközben próbálkozunk a kézbesítésével. Ha egy üzenetet 30 nap elteltével sem sikerül kézbesíteni, töröljük azt.
Médiafájlok továbbítása. Ha egy felhasználó médiatartalmat is továbbít egy üzeneten belül, titkosított formában átmenetileg tároljuk a médiatartalmat a szervereinken, hogy hatékonyabbá tegyük az esetleges újabb továbbításait.
Szolgáltatásainkhoz végpontok közötti titkosítást kínálunk. A végpontok közötti titkosítás azt jelenti, hogy az Ön üzeneteit titkosítjuk, hogy se mi, se külső felek ne tudják elolvasni őket. További tudnivalók a végpontok közötti titkosításról, valamint a vállalkozások Ön felé irányuló kommunikációjáról a WhatsAppon.
Az Ön kapcsolatai. Ha a hatályos törvények megengedik, Ön a kontaktok feltöltésére szolgáló funkcióval rendszeresen rendelkezésünkre bocsáthatja a névjegyzékében szereplő telefonszámokat, ideértve a Szolgáltatásaink felhasználóit és az Ön egyéb kontaktjait is. A Szolgáltatásainkat még nem használó kontaktjai esetében megfelelően kezeljük ezt az információt úgy, hogy ezek a kontaktok ne legyenek számunkra azonosíthatók. Ide kattintva tudhat meg többet a kontaktok feltöltéséről. Ön létrehozhat csoportokat és körüzenetlistákat , csatlakozhat hozzájuk, vagy Önt is felvehetik ezekbe, az ilyen csoportok és listák pedig össze lesznek kapcsolva az Ön fiókadataival. A csoportjainak Ön ad nevet. Profilképet vagy leírást is megadhat a csoporthoz.
Állapotinformációk. Ha beállítja ezt a fiókjában, információt adhat meg nekünk az állapotáról. További információk az állapot használatáról Android, iPhone, illetve KaiOS rendszeren.
Tranzakciós és fizetési adatok. Ha használja a fizetési szolgáltatásainkat, illetve a Szolgáltatásaink vasárlásra vagy más pénzügyi tranzakciókra szolgáló funkcióit, további adatokat is kezelünk Önnek kapcsolatban, köztük a fizetési fiókja és a tranzakciók adatait. A fizetési fiók és a tranzakciók adatai közzé tartoznak a tranzakció teljesítéséhez szükséges információk (például információk a fizetési módról, a szállítási adatokról és a tranzakció összegéről). Amennyiben Ön igénybe veszi az országában/térségében elérhető fizetési szolgáltatásainkat, adatvédelmi gyakorlatunkról a megfelelő fizetésekre vonatkozó adatvédelmi irányelvek tájékoztatnak.
Ügyféltámogatás és egyéb kommunikáció. Amikor Ön ügyféltámogatást kér vagy más okból hozzánk fordul, Ön információval láthat el minket arról, hogyan veszi igénybe Szolgáltatásainkat (például elküldheti üzeneteinek másolatát), elküldhet további hasznosnak ítélt információkat, valamint megadhatja a kapcsolatfelvételi módját (például az e-mail-címét). Példának okáért Ön e-mailt küldhet nekünk az alkalmazás teljesítményére vagy egyéb problémákra vonatkozó információkkal.
Használati adatok és naplózás. Információkat gyűjtünk az Ön Szolgáltatásainkban végzett tevékenységéről, például a szolgáltatásokkal kapcsolatos, diagnosztikai és teljesítményinformációkat. Idetartoznak az Ön tevékenységeire vonatkozó információk (például Szolgáltatásaink használatának módja, az Ön Szolgáltatásbeállításai, a másokkal – köztük vállalkozásokkal – folytatott interakciók módja Szolgáltatásaink használata közben, az Ön tevékenységeinek és interakcióinak időpontja, gyakorisága és időtartama), a naplófájlok, valamint a diagnosztikai, összeomlási, webhely- és teljesítménynaplók és -jelentések. Ide tartoznak továbbá azok az információk is, hogy mikor regisztrált Szolgáltatásaink használatára, milyen funkciókat – például üzenetküldést, hanghívásokat, állapotot, csoportokat (a csoport nevét, képét és leírását is beleértve), fizetést vagy üzleti funkciókat – használ, a profilképe, a „Névjegy” információi, hogy épp online van-e, mikor vette igénybe utoljára Szolgáltatásainkat (a legutóbbi használat időpontja), és mikor frissítette utoljára „Névjegy” információit.
Készülékre és csatlakozásra vonatkozó információk. Amikor Ön telepíti, eléri vagy használja Szolgáltatásainkat, akkor mi információkat gyűjtünk a készülékkel és a csatlakozással kapcsolatban. Idetartoznak az olyan információk, mint a hardvermodell, az operációs rendszerrel kapcsolatos információk, az akkumulátor töltöttségi szintje, a jelerősség, az alkalmazásverzió, a böngészőre vonatkozó információk, a mobilhálózattal és a csatlakozással kapcsolatos információk (ideértve a telefonszámot, a mobilszolgáltatót és az internetszolgáltatót), a nyelv és az időzóna, az IP-cím, a készülék működésére vonatkozó információk és az azonosítók (ideértve a Facebook-vállalati termékeknek az azonos készülékhez vagy fiókhoz kapcsolódó egyedi azonosítóit is).
Helyadatok. Az engedélyével gyűjtjük és felhasználjuk a készülékéről származó pontos helyadatokat, ha a helymeghatározási szolgáltatások igénybevételét választja; például, ha szeretné megosztani a helyadatait a kontaktjaival, illetve ha szeretne a közelében található vagy mások által Önnel megosztott helyeket megtekinteni. A földrajzi helyével kapcsolatos különböző beállításokat vagy a készülékbeállításai, vagy az alkalmazásbeállításai között találja meg; ilyen például a „Helyadatok megosztása”. Még ha nem is használja a helymeghatározási szolgáltatásainkat, a közelítő tartózkodási helye (például város vagy ország) megállapításához akkor is használunk olyan információkat, mint például az IP-címe vagy a telefonszámának előhívószám része. Helyadatok használunk továbbá diagnosztikai és hibaelhárítási célokból.
Cookie-k. Cookie-kat használunk a Szolgáltatásaink üzemeltetéséhez és nyújtásához, ideértve a webalapú Szolgáltatásaink biztosítását, a felhasználói élmények javítását, annak megismerését, miként veszik igénybe Szolgáltatásainkat, valamint Szolgáltatásaink testreszabását. Cookie-kat használunk például ahhoz, hogy a Szolgáltatásainkat webes és asztali számítógépes felületen is elérhetővé tegyük, valamint más webalapú szolgáltatások nyújtásához. Cookie-kat használhatunk annak megértéséhez, hogy mely súgóközpontcikkeink a legnépszerűbbek, és hogy Szolgáltatásainkkal kapcsolatban releváns tartalmat mutassunk Önnek. Ezen túlmenően cookie-kat használhatunk arra a célra, hogy megjegyezzük az Ön választásait, mint például a nyelvi beállításait, hogy így biztonságosabb élményt nyújtsunk Önnek, vagy más módon testre szabjuk Szolgáltatásainkat az Ön részére. További tudnivalók arról, miként használunk cookie-kat Szolgáltatásaink Önnek történő nyújtása során.
Ugrás a lap tetejére
Külső felektől származó információk
Mások által Önről adott információk. Más felhasználóktól is kapunk Önről információkat. Például ahogy más felhasználók használják a Szolgáltatásainkat, ők is megadhatják az Ön telefonszámát, nevét és egyéb adatait (amelyek a telefonjuk névjegyzékében Önről szerepelnek), ahogy Ön is megadhatja mások adatait ily módon. Ezenkívül küldhetnek Önnek üzenetet vagy felhívhatják, illetve küldhetnek üzeneteket olyan csoportokba, amelyeknek Ön is tagja. Minden ilyen felhasználótól megköveteljük, hogy rendelkezzen törvényes jogokkal az Ön információinak gyűjtésére, felhasználására és megosztására, mielőtt bármilyen információt a rendelkezésünkre bocsátana.
Ne feledje, hogy általában bármely felhasználó készíthet képernyőképeket az Önnel folytatott csevegésről (vagy felvételeket a hanghívásról), és elküldheti ezeket a WhatsAppnak vagy bárki másnak, illetve közzéteheti más platformon.
Felhasználói jelentések. Ahogy Önnek is módja van jelenteni más felhasználókat, más felhasználók vagy külső felek is jelenthetik az Ön aktivitásait, illetve nekik vagy másoknak küldött üzeneteit a Szolgáltatásainkban; ilyen lehet például egy Feltételeink vagy szabályaink lehetséges megsértéséről szóló jelentés. Ha jelentést kapunk, információkat gyűjtünk minden a jelentést küldő, mind a jelentett felhasználóval kapcsolatban. Ha szeretne többet megtudni arról, mi történik felhasználóktól érkező jelentés esetén, olvassa el a Speciális biztonsági beállítások című tudnivalókat.
Vállalkozások a WhatsAppon. Azok a vállalkozások, amelyekkel Ön interakcióba lép a Szolgáltatásainkban, információkat biztosíthatnak számunkra az Önnel folytatott interakcióikról. Minden ilyen vállalkozástól elvárjuk, hogy a nekünk küldött bármilyen információval kapcsolatban tartsa be a hatályos törvényeket.
Amikor Ön üzenetet vált egy vállalkozással a WhatsAppon, az Ön által megosztott tartalmat az adott vállalkozás több munkatársa is láthatja. Emellett egyes vállalkozások külső szolgáltatókkal (köztük például a Facebookkal) működhetnek együtt az ügyfél-kommunikációjuk lebonyolításának elősegítéséhez. Egy vállalkozás hozzáférést adhat például külső szolgáltatónak a kommunikációjához, hogy helyette küldjön, tároljon, olvasson, kezeljen vagy egyéb módon feldolgozzon üzeneteket. Ha szeretné megtudni, egy adott vállalkozás hogyan kezeli az Ön adatait, többek között hogyan oszthatja meg külső felekkel vagy a Facebookkal, tekintse át az adott vállalkozás adatvédelmi szabályzatát, vagy érdeklődjön közvetlenül náluk.
Külső szolgáltatók. Együttműködünk külső szolgáltatókkal és más Facebook-vállalatokkal, amelyek segítenek nekünk a Szolgáltatásaink üzemeltetésében, ellátásában, továbbfejlesztésében, megértésében, testreszabásában, támogatásában és piacra juttatásában. Példának okáért, együttműködünk ilyen felekkel a következő területeken: alkalmazásaink terjesztése; műszaki és fizikai infrastruktúránk, valamint kézbesítési és egyéb rendszereink biztosítása; mérnöki, kiberbiztonsági és operatív támogatás nyújtása; földrajzi helyekkel, térképpel és a helyszínekkel kapcsolatos információk biztosítása; fizetésfeldolgozás; segítségnyújtás annak megértése érdekében, hogy az emberek miként veszik igénybe a Szolgáltatásainkat; a Szolgáltatásaink piacra juttatása; segítségnyújtás Önnek, hogy felvehesse a kapcsolatot a Szolgáltatásainkat igénybe vevő vállalkozásokkal; felmérések és kutatások végrehajtása a számunkra; biztonság, védelem és integritás erősítése; valamint segítség az ügyfélszolgálathoz. Ezek a vállalatok bizonyos körülmények között megadhatnak nekünk Önnel kapcsolatban információkat; például az alkalmazásáruházak jelentéseket küldhetnek a szolgáltatási problémák diagnosztizálásának és elhárításának segítése érdekében.
Az alábbi „Hogyan működünk együtt más Facebook-vállalatokkal?” szakasz további részleteket is tartalmaz arról, hogy a WhatsApp hogyan gyűjti az adatokat, és osztja meg ezeket más Facebook-vállalatokkals.
Külső szolgáltatások. Lehetővé tesszük, hogy Szolgáltatásainkat külső szolgáltatásokhoz és a Facebook-vállalati termékekhez kapcsolódóan igénybe vegye. Amennyiben Ön a Szolgáltatásainkat ilyen külső szolgáltatásokkal vagy a Facebook-vállalati termékekkel együtt veszi igénybe, tőlük információt kaphatunk Önről, például ha Ön a WhatsApp „Megosztás" gombját használja egy hírszolgáltatásban egy hírcikk megosztására WhatsApp-kontaktjaival, -csoportjaival vagy -körüzenetlistáival a Szolgáltatásainkon keresztül, vagy ha Ön egy mobilszolgáltató vagy készülékgyártó promóciója keretében éri el a Szolgáltatásainkat. Fontos tudni, hogy amikor külső szolgáltatásokat vagy a Facebook-vállalati termékeket használja, az ilyen szolgáltatások és termékek Ön általi használatát azok saját feltételei és adatvédelmi szabályzatai szabályozzák.
Ugrás a lap tetejére
Hogyan használjuk az információkat?
A birtokunkba került információkat Szolgáltatásaink üzemeltetésére, nyújtására, továbbfejlesztésére, megértésére, testreszabására, támogatására és piacra juttatására használjuk, az Ön választásainak és a hatályos törvényeknek megfelelően. Ez a következőképpen történik:
Szolgáltatásaink. A birtokunkban lévő információkat Szolgáltatásaink üzemeltetésére és nyújtására használjuk, ideértve az ügyféltámogatás biztosítását; a vásárlások vagy a tranzakciók lebonyolítását; a Szolgáltatásaink továbbfejlesztését, javítását és testreszabását; valamint a Szolgáltatásaink Ön által esetleg használt Facebook-vállalati termékekkel való összekapcsolását. A birtokunkban lévő információt arra is használjuk, hogy megértsük, az emberek miként veszik igénybe Szolgáltatásainkat, hogy értékeljük és továbbfejlesszük a Szolgáltatásainkat, hogy új szolgáltatásokkal és funkciókkal kapcsolatos kutatást, fejlesztést és tesztelést végezzünk, valamint hogy hibaelhárítási tevékenységeket folytassunk. Az Ön adatait felhasználjuk arra is, hogy válaszoljunk az Ön megkereséseire.
Biztonság, védelem és integritás. A biztonság, a védelem és az integritás Szolgáltatásaink szerves részét képezi. A birtokunkban lévő információt arra is használjuk, hogy ellenőrizzük a fiókokat és a tevékenységeket; fellépjünk a káros magatartások ellen; megvédjük a felhasználókat a negatív élményektől és a spamektől; valamint ösztönözzük a biztonságot, a védelmet és az integritást a Szolgáltatásainkban és azokon kívül is, például a gyanús tevékenységek, illetve a Feltételeinket és szabályainkat sértő magatartás kivizsgálásával, valamint Szolgáltatásaink jogszerű használatának biztosításával. További részleteket az alábbi Törvényi szabályozások; a mi jogaink; védelem szakaszban olvashat.
Kommunikáció a Szolgáltatásainkról és a Facebook-vállalatokról. A birtokunkban lévő információkat a Szolgáltatásainkról az Önnel folytatott kommunikáció során is felhasználjuk, és tájékoztatjuk Önt feltételeinkről, szabályzatainkról és egyéb fontos frissítéseinkről. Marketingcélból is megkereshetjük Önt a Szolgáltatásainkkal, illetve a Facebook-vállalatok szolgáltatásaival kapcsolatban.
Külső szalaghirdetések tilalma. Továbbra sem engedélyezzük a külső szalaghirdetések elhelyezését a Szolgáltatásainkban. Nem áll szándékunkban bevezetni őket, de ha valaha mégis megtesszük, frissíteni fogjuk jelen Adatvédelmi szabályzatunkat.
Interakciók vállalkozásokkal. Lehetővé tesszük Önnek és külső feleknek – köztük vállalkozásoknak –, hogy kommunikáljanak és interakcióba lépjenek egymással olyan szolgáltatásaink segítségével, mint például az üzleti Katalógusok a WhatsAppon, amelyekben termékek és szolgáltatások között böngészhet, illetve rendelhet. A vállalkozások küldhetnek Önnek tranzakciós, időpont-foglalási és kiszállítási értesítéseket, termékekkel és szolgáltatásokkal kapcsolatos újdonságokat, illetve marketingcélú üzeneteket. Információkat kaphat például egy közelgő utazása kapcsán a repülőjáratára vonatkozóan, nyugtát valamely vásárlása után, vagy értesítést a kiszállítás várható idejéről. A vállalkozások Önnek küldött üzeneteiben szerepelhet ajánlat olyan dologgal kapcsolatban, ami Önt potenciálisan érdekli. Nem szeretnénk, hogy kéretlen élményben legyen része; az összes többi üzenethez hasonló módon az ilyen jellegű megkereséseket is kezelheti, és tiszteletben fogjuk tartani a döntését.
Ugrás a lap tetejére
Az Ön által és az általunk megosztott információk
Ön a Szolgáltatásaink használata és a rajtuk keresztül folytatott kommunikáció közben osztja meg információit, mi pedig úgy osztjuk meg ezen információkat, hogy ezáltal könnyebben tudjuk üzemeltetni, biztosítani, továbbfejleszteni, megérteni, testre szabni, támogatni és piacra juttatni a Szolgáltatásainkat.
Információküldés azoknak, akikkel kommunikálni kíván. Ön a Szolgáltatásaink használata és a rajtuk keresztül folytatott kommunikáció közben megosztja információit (ideértve az üzeneteket is).
A fiókjával kapcsolatos információk. Az Ön telefonszáma, profilneve és profilképe, „Névjegy” információi, „Utoljára aktív” információi és üzenet-visszaigazolásai elérhetők bárkinek, aki igénybe veszi Szolgáltatásainkat, bár Szolgáltatásaink beállításait úgy is konfigurálhatja, hogy kezelni tudjon bizonyos információkat, amelyek azon felhasználók – köztük vállalkozások – számára elérhetők, akikkel kommunikál.
Az Ön kontaktjai és mások. Azok a felhasználók – köztük vállalkozások –, akikkel kommunikál, tárolhatják és továbboszthatják az információit (ideértve a telefonszámát vagy az üzeneteit is) mások részére Szolgáltatásainkban és azokon kívül is. A Szolgáltatásaink beállításainál és a Szolgáltatásaink „letiltási” funkciójánál szabályozhatja, hogy kikkel kommunikál a Szolgáltatásainkban, valamint szabályozhatja bizonyos információk megosztását.
Vállalkozások a WhatsAppon. A vállalkozásoknak specifikus szolgáltatásokat is kínálunk, például mérőszámokat arról, hogy ők maguk hogyan használják a Szolgáltatásainkat.
Külső szolgáltatók. Együttműködünk külső szolgáltatókkal és más Facebook-vállalatokkal, amelyek segítenek nekünk a Szolgáltatásaink üzemeltetésében, ellátásában, továbbfejlesztésében, megértésében, testreszabásában, támogatásában és piacra juttatásában. Együttműködésünk részeként az ilyen vállalatok támogatják a Szolgáltatásainkat, például műszaki infrastruktúra, valamint kézbesítési és egyéb rendszerek biztosításával; segítenek Szolgáltatásaink piacra juttatásában; felméréseket és kutatásokat végeznek számunkra; részt vesznek felhasználóink és mások védelmének, biztonságának és integritásának erősítésében; valamint segítenek ügyfélszolgálati teendőinkben. Amikor e minőségünkben megosztjuk az információkat külső szolgáltatókkal és más Facebook-vállalatokkal, megköveteljük tőlük, hogy az Ön adatait utasításaink és feltételeink szerint használják fel a mi nevünkben.
Külső szolgáltatások. Amikor Ön vagy más a Szolgáltatásainkkal integrált külső szolgáltatásokat vagy Facebook-vállalati termékeket használ, ezek a külső szolgáltatások információkat kaphatnak azzal kapcsolatban, amit Ön vagy más megoszt velük. Ha például Szolgáltatásainkkal integrált adatmentési szolgáltatást vesz igénybe (például az iCloudot vagy a Google Drive-ot), ezek meg fogják kapni azokat az információkat, amelyeket megoszt velük, így például WhatsApp-üzeneteit. Ha a Szolgáltatásainkon belülről elérhető valamilyen külső szolgáltatással vagy más Facebook-vállalati termékkel lép interakcióba, például ha az alkalmazáson belüli lejátszót használja külső platformról származó tartalom lejátszásához, akkor az ilyen külső fél vagy Facebook-vállalati termék megkaphat bizonyos információkat Önről, például az IP-címét és a WhatsApp-használatának tényét. Fontos tudni, hogy amikor külső szolgáltatásokat vagy más Facebook-vállalati termékeket használ, az ilyen szolgáltatások és termékek Ön általi használatát azok saját feltételei és adatvédelmi szabályzatai szabályozzák.
Ugrás a lap tetejére
Hogyan működünk együtt más Facebook-vállalatokkal?
A Facebook-vállalatok része lévén a WhatsApp információkat kap és oszt meg (lásd itt) más Facebook-vállalatokkal együttműködve. A tőlük kapott információkat felhasználhatjuk, és ők is felhasználhatják az általunk megosztott információkat Szolgáltatásaink, valamint az ő kínálatuk – a Facebook-vállalati termékeket is beleértve – üzemeltetésére, nyújtására, továbbfejlesztésére, megértésére, testreszabására, támogatására és piacra juttatására. Ideértendők az alábbiak:
az infrastruktúra és a kézbesítési rendszerek továbbfejlesztése;
annak megértése, hogyan használják az emberek a Szolgáltatásainkat vagy az ő szolgáltatásaikat;
a biztonság, a védelem és az integritás erősítése a Facebook-vállalati termékeken belül, például a rendszerek biztonságának megóvása, valamint fellépés a spammel, a fenyegetésekkel, a visszaélésekkel vagy a jogsértő tevékenységekkel szemben;
szolgáltatásaik, valamint az Ön azokban tapasztalt élményének továbbfejlesztése, például Önnek szóló ajánlások (többek között ismerősök vagy csoportok, illetve érdeklődésére esetleg számot tartó tartalmak ajánlása) formájában, funkciók és tartalmak személyre szabása, vásárlások és tranzakciók Ön általi lebonyolításának elősegítése, valamint érdeklődésére számot tartó ajánlatok és hirdetések megjelenítése a Facebook-vállalati termékekben; és
olyan integrációk elérhetővé tétele, amelyek révén Ön összekötheti WhatsApp-élményeit más Facebook-vállalati termékekkel. Ilyen például a Facebook Pay-fiókjának összekapcsolása, hogy a WhatsAppon is tudjon fizetni a használatával, illetve a lehetőség megteremtése a csevegésre más Facebook-vállalati termékekben (például Portal) meglévő ismerőseivel a WhatsApp-fiókja összekapcsolásával.
Ezekről a további Facebook-vállalatokról és az adatvédelmi gyakorlatukról az adatvédelmi szabályzatuk áttekintésével kaphat bővebb információt.
Ugrás a lap tetejére
Átruházás, tulajdonosváltás és eszközök átvétele
Ha vállalategyesülés, felvásárlás, átszervezés, csőd, illetve eszközeink egy részének vagy egészének eladása érintene minket, adatait megosztjuk utódszervezeteinkkel vagy új tulajdonosainkkal az ilyen tranzakcióval összefüggésben, összhangban a hatályos adatvédelmi törvényekkel.
Ugrás a lap tetejére
Az adatai kezelése és megőrzése
Adatait elérheti vagy hordozhatja az alkalmazáson belüli „Fiókadatok lekérése” funkcióval (amely a Beállítások > Fiók pont alatt érhető el). Az iPhone-felhasználók az adataik eléréséről, felügyeletéről, illetve törléséről az iPhone Súgóközpontunk cikkeiben találnak tájékoztatást. Az Android-felhasználók az adataik eléréséről, felügyeletéről, illetve törléséről az Android Súgóközpontunk cikkeiben találnak tájékoztatást.
Az adatokat vagy a jelen Adatvédelmi szabályzatban ismertetett célok (ideértve a Szolgáltatásaink nyújtását is) teljesüléséhez szükséges ideig tároljuk, vagy pedig a más jogszerű célokból szükséges ideig, például jogszabályi kötelezettségek teljesítéséhez, Feltételeink kikényszerítéséhez és megszegésének megelőzéséhez, illetve jogaink, tulajdonunk vagy felhasználóink megóvásához és védelméhez. A megőrzési időszakokat eseti alapon határozzuk meg, többek között olyan tényezők alapján, mint az adatok jellege, a gyűjtésük és kezelésük oka, valamint megőrzésük releváns jogi vagy működési indokai, illetve jogszabályi kötelezettségeink.
Amennyiben szeretné specifikusabban kezelni, módosítani, korlátozni vagy törölni az adatait, ezt a következő eszközökön keresztül teheti meg:
A Szolgáltatások beállításai. A Szolgáltatások beállításainak megváltoztatásával kezelhet bizonyos, más felhasználók számára elérhető információkat. Kezelheti a kontaktjait, a csoportjait, a körüzenetlistáit, vagy a „letiltási” funkció segítségével kezelheti, hogy a felhasználók közül kikkel kíván kommunikálni.
Mobiltelefonszáma, profilneve és -képe, valamint „Névjegy” információi megváltoztatása. Ha megváltozik a mobiltelefonszáma, a frissítéshez az alkalmazáson belüli számváltási funkciónkat kell használnia, és át kell állítania a fiókját az új mobiltelefonszámára. Profilnevét, profilképét és „Névjegy” információit is bármikor megváltoztathatja.
WhatsApp-fiókja törlése. WhatsApp-fiókját az alkalmazáson belüli „Fiókom törlése” funkció segítségével bármikor törölheti (ideértve azt az esetet is, amikor a hatályos törvényekkel összhangban vissza kívánja vonni a hozzájárulását ahhoz, hogy használjuk az adatait). WhatsApp-fiókja törlésekor a kézbesítetlen üzeneteit töröljük a szervereinkről, az összes többi olyan információval együtt, amelyekre nincs szükségünk Szolgáltatásaink üzemeltetéséhez és nyújtásához. A fiókja törlésekor töröljük többek között a fiókadatait és a profilfotóját, töröljük Önt minden WhatsApp-csoportból, továbbá törlődnek WhatsApp-üzenetelőzményei is. Fontos tudni, hogy amennyiben csak törli a készülékéről a WhatsApp alkalmazást az alkalmazáson belüli fióktörlési funkció használata nélkül, akkor az adatait hosszabb időn keresztül megőrizzük. A fiókja törlése ugyanakkor nem befolyásolja az Ön által létrehozott csoportokhoz kapcsolódó adatait, illetve más felhasználók Önnel kapcsolatos információit, például az Ön által nekik küldött üzenetek másolatait.
Itt talál további információt az adattörlési és adatmegőrzési gyakorlatunkról, valamint a fiókja törléséről.
Ugrás a lap tetejére
Törvényi szabályozások; a mi jogaink; védelem
Elérjük, megőrizzük és megosztjuk az Ön jelen Adatvédelmi szabályzat fenti „ Az általunk gyűjtött információk"” című szakaszában tárgyalt információit, ha jóhiszeműen azt feltételezzük, hogy szükséges az alábbiakhoz: (a) vonatkozó törvényeknek és előírásoknak megfelelő reagálás egy jogi eljárásra vagy kormányzati megkeresésekre; (b) Feltételeink és bármely egyéb alkalmazandó feltétel vagy szabályzat érvényesítése, ideértve a potenciális szabálysértések kivizsgálását is; (c) csalás vagy más illegális tevékenység, illetve biztonsági és műszaki problémák észlelése, kivizsgálása, megelőzése vagy kezelése; vagy (d) felhasználóink, a WhatsApp, más Facebook-vállalatok vagy mások jogainak, tulajdonának és biztonságának védelme, ideértve a halálesetek vagy a közvetlenül fenyegető testi sérülések megelőzését is.
Ugrás a lap tetejére
A WhatsApp a jelen Adatvédelmi szabályzatnak megfelelően, globális szinten megosztja az információkat, mind a Facebook-vállalatokon belül, mind külső partnereinkkel és szolgáltatóinkkal, továbbá azokkal, akikkel Ön világszerte kommunikál. Például lehetséges, hogy az Ön adatait a jelen Adatvédelmi szabályzatban ismertetett célokból az Ön lakóhelye szerinti országon kívül, így: az Egyesült Államokban; olyan országokban vagy térségekben, amelyekben a Facebook-vállalatok társvállalatai és partnerei, illetve a mi szolgáltatóink működnek; vagy globális szinten bármely más olyan országban vagy térségben tároljuk vagy kezeljük a továbbítást követően, ahol elérhetőek a Szolgáltatásaink. A WhatsApp a Facebook globális infrastruktúráját és adatközpontjait használja, többek között az Egyesült Államokban. Ezek az adattovábbítások szükségesek a Feltételeinkben leírt globális Szolgáltatásaink nyújtásához. Fontos tudni, hogy azokban az országokban vagy térségekben, ahova az adatai továbbítva lesznek, eltérő adatvédelmi törvények és óvintézkedések lehetnek érvényben, mint az Ön lakóhelye szerinti országban vagy térségben.
Ugrás a lap tetejére
Adatvédelmi szabályzatunkat jogunkban áll módosítani vagy frissíteni. A jelen Adatvédelmi szabályzat módosítása esetén értesítjük Önt a megfelelő módon, és frissítjük az Adatvédelmi szabályzat tetején a legutóbbi módosítás dátumát. Időről időre tekintse át Adatvédelmi szabályzatunkat.
Ugrás a lap tetejére
Kalifornia szövetségi állam fogyasztói adatvédelmi törvénye
A kaliforniai lakosok ide kattintva tudhatnak meg többet a Kalifornia szövetségi állam 2018-as fogyasztói adatvédelmi törvénye értelmében őket megillető jogokról, valamint a jogaik gyakorlásának módjáról.
Ugrás a lap tetejére
Brazíliai általános adatvédelmi törvény
Ide kattintva tudhat meg többet a brazíliai általános adatvédelmi törvény értelmében Önt megillető jogokról, valamint a jogai gyakorlásának módjáról.
Ugrás a lap tetejére
Amennyiben kérdése vagy aggálya van az Adatvédelmi szabályzattal kapcsolatban, vegye fel velünk a kapcsolatot.
Menlo Park, California 94025
United States of America
Ugrás a lap tetejére
2022 © WhatsApp LLC
Adatvédelem és felhasználási feltételek